Philippe Thys

Philippe Thys (* 8. Oktober 1890 in Anderlecht; † 16. Januar 1971 in Brüssel) weer en belgisch Radrennfohrer, de dat as eerst schafft hett, dreemal de Tour de France  to winnen.

To sien Tour-Siege 1913, 1914 un 1920 weern seker noch en paar mehr dortokommen, wenn hüm de Eerste Weltkrieg nich „de best Johren roovt harr“ (Zitat vun den Tour-Chef Henri Desgrange bi de Siegerehrung 1920). Blangen bi hett he aber ok noch de Lombardei-Rundfohrt un Paris–Tours (beid 1917) up sien Naam schrieven kunnt. 1921 wunn he todem dat eerstmals utdragen Rennen Critérium des As.

Mit 22 Johren un 9 Maand bi sien eersten Triumph 1913 is Thys bit hüüd noch en vun de jüngst Tour-Sieger vun all Tieden. In Eersten Weltkrieg deen Philippe Thys bi de franzöösch Luftwappen, kunn aber wegen tallriek Sonnergenehmigungen wiederhen traineeren.

Nahdem Thys 1927 sien Radsport-Loopbahn afslooten harr, hett he mit dat Bagenscheeten en neen Sport für sück opdeckt. He wurr todem Präsident vun de „Brüsseler Bagenschüttensellschopp“.Jean-Paul Ollivier: Giganten des Radsports, Kiel 2003, S. 155

Enkeld Nahweisen 

 Weblenken 
 Philippe Thys in de Datenbank vun Radsportseiten.net
 Philippe Thys in de Datenbnak vun de Tour de France (franzöösch)

Kategorie:Mann
Kategorie:Börger von Belgien
Kategorie:Radrennfohrer (Belgien)
Kategorie:Boren 1890‎
Kategorie:Storven 1971